Zápis zo stretnutia

**Termín:**             12.03. 2024

**Miesto:**             FR SR, Mierová 23, Bratislava

**Prítomní:** FR SR: Ing. Jozef Kiss (prezident),

Ing. Bruno Patúš (viceprezident)

Ing. Iveta Grossová (generálny riaditeľ sekcie daňovej)

JUDr. Tomáš Plžik (generálny riaditeľ sekcie vymáhania a exekúcie)

JUDr. Rastislav Gábik (gen. riaditeľ sekcie boja proti podvodom a analýzy rizík)

SKDP: JUDr. Ing. Miriam Galandová

Mag. Branislav Kováč

JUDr. Adriana Horváthová

**Diskutovné témy:** - spolupráca

- regulácia povolania účtovník

**Diskusia:**

Prezident FR SR úvodom vyjadril želanie formalizovať vzťahy spolupráce medzi SKPD a FR SR na báze pravidelných štvrťročných stretnutí. Následne predstavil dva kľúčové projekty, ktoré sa chystá FR SR v najbližšej dobe realizovať:

* eFaktúra (do roku 2028) – tu by videl priestor najmä na spoločnú komunikáciu a výmenu názorov. Konkrétne technické riešenie ešte nie je definované.
* predvyplnené daňové priznania pre zamestnancov.

Pani prezidentka navrhla zapojiť aj vysoké školy do zavádzania eFaktúry, pričom informovala prítomných o zrušení odboru daňovníctvo na Ekonomickej univerzite v Bratislave a s tým súvisiace problémy s nedostatkom pracovných síl. Podľa informácie prezidenta FR SR – aj oni sú pred generačnou obmenou.

Zároveň predstavila prítomným otázku regulácie povolania účtovník a s tým spojené problémy podnikateľov, zamestnancov FS SR, daňových poradcov ... Ďalšou témou, ktorej sa venovala bola regulácia profesie účtovník, v rámci ktorej predstavila prítomným základné tézy a dôvody týchto úvah s dôrazom na riešenie kompetencií tejto profesie voči finančnej správe.

Prítomní súhlasili s tým, že tiež v praxi evidujú výraznú degradáciu tejto profesie (keďže ide o voľnú živnosť) a tiež by privítali jej reguláciu. V iniciatíve nás podporia.

Pán prezident prijal naše pozvanie a zúčastní sa na Metodických dňoch 16.5. s krátkym príhovorom.

Ďalšie stretnutie sme si dohodli s asistentkou pána prezidenta na 28.5.2023 o 10:00 v sídle FR SR.

Veríme, že dobrá vzájomná komunikácia bude pokračovať aj naďalej.

Zapísala: A. Horváthová